ผมอายุ 24 ปี น้ำหนัก 77 กก. สูง 178 ซม. ผมมีตุ่มขึ้นที่ใต้ลิ้นและบริเวณพังผืดใต้ลิ้นตามรูปภาพครับ ที่บริเวณพังผืดจะมี 2 ตุ่ม แต่บริเวณโคนใต้ลิ้นจะมีตุ่มเล็กมาก ๆ ที่พบเอาลิ้นปัด ๆ ไปจะรู้สึกนิด ๆ อยู่เยอะเหมือนกันครับ แต่จะมีตุ่มใหญ่สีแดง ๆ ที่ผมวงไว้ในรูปภาพ ตุ่มนี้ที่เป็นสีแดงน่าจะเกิดจากการที่ผมเอาเล็บไปแคะมันเมื่อตอนกลางวันครับ ผมอยากทราบว่า 1) มันคือหูดหรือไม่ครับ ถ้าใช่เราจะรักษายังไงครับ 2) ถ้าไม่ใช่หูด มันคือตุ่มอะไรหรอครับ แล้วมันจะเป็นอันตรายไหมครับ รูปภาพครับ 
สวัสดีค่ะ อาการมีตุ่มขึ้นที่ใต้ลิ้นและตรงพังผืดดังกล่าวมานั้น จากลักษณะในรูปแนบ อาจจะเป็นแค่ตุ่มน้ำธรรมดาในช่องปากที่ไม่ได้เป็นอันตราย ยังดูไม่เหมือนเนื้อร้าย ยังไม่น่าจะต้องได้รับการรักษาใดๆถ้ายังไม่มีอาการ สาเหตุอื่นๆเช่น ต่อมน้ำลายที่แตกออกมา หรือเป็นการติดเชื้อกลุ่มเริม หรืองูสวัดในช่องปาก แต่นึกถึงได้น้อยมากจากลักษณะรูปแนบ ถ้าเป็นกลุ่มเริมจะเห็นเป็นตุ่มน้ำ อาจเป็นตุ่มหนอง เจ็บด้วยได้ในเบื้องต้นไม่ไปแกะเกาบริเวณที่เป็น แปรงฟันและทำความสะอาดในช่องปากและช่องฟันได้ตามปกติ ระวังการกระทบกระแทกบริเวณดังกล่าว และถ้าตุ่มดังกล่าวโตเร็ว กดเจ็บ ลุกลาม ควรไปพบแพทย์เพื่อตรวจเพิ่มเติม